২২ ডিচেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী
 ১৮৫১ – গঙ্গা খাল নিৰ্মাণ কাৰ্যৰ সামগ্ৰী পৰিবহন কৰিবৰ বাবে ৰুৰকীত ভাৰতৰ প্ৰথমখন মালবাহী ৰে'লৰ শুভাৰম্ভ কৰা হয়।
 ১৯৩৯ – ভাৰতীয় মুছলমানসকলে ব্ৰিটিছ যুক্তৰাজ্যৰ সৈতে দ্বিতীয় বিশ্বযুদ্ধত প্ৰৱেশ কৰাৰ সিদ্ধান্তৰ ওপৰত পৰামৰ্শ নোলোৱাৰ বাবে ভাৰতীয় জাতীয় কংগ্ৰেছৰ সদস্যসকলৰ পদত্যাগ উদযাপন কৰিবলৈ "উদ্ধাৰ দিৱস" পালন কৰে।
 ১৯৫৩ চনত অসমৰ ক্ৰীড়াভূমিত প্ৰথমবাৰৰ বাবে কোনো এটা বিদেশী ক্ৰীড়া দলে আহি আনুষ্ঠানিকভাৱে খেল খেলিছিল । অসমৰ গৱৰ্ণৰ একাদশৰ বিপক্ষে ছিলভাৰ জুবিলী অভাৰছিজ মানে কমনৱেলথ একাদশে যোৰহাট ষ্টেডিয়ামত তিনিদিনীয়া প্ৰথম শ্ৰেণীৰ ক্ৰিকেট মেচ খেলিছিল।
 ১৯৮৯ - সুদীৰ্ঘ ৩০ বছৰৰ মূৰত বাৰ্লিনৰ প্ৰসিদ্ধ ব্ৰেদেনবাৰ্গ গেট মুকলি কৰা হয়। 
 ২০০০ - পপ তাৰকা মেড'না চিত্ৰ নিৰ্দেশক গাই ৰিত্চিৰ সৈতে বিবাহপাশত আবদ্ধ হয়।
 ২০২০ - ভাৰতৰ প্ৰধানমন্ত্ৰী নৰেন্দ্ৰ মোদীলৈ আমেৰিকাৰ মাৰ্কিন লিজিয়ন অব মেৰিট সন্মান আগবঢ়োৱাৰ কথা তদানীন্তন ৰাষ্ট্ৰপতি ড'নাল্ড ট্ৰাম্প-এ ঘোষণা কৰে।
 ২০২১ - লোককৃষ্টিৰ সাধক তথা বিশিষ্ট শিল্পী খগেন গগৈক ২০২১ বৰ্ষৰ প্ৰতিমা বৰুৱা পাণ্ডে বঁটা দিয়াৰ কথা সদৌ অসম ছাত্ৰ সন্থায়ে ঘোষণা কৰে।
 ২০২২ - প্ৰতিবছৰে সদৌ অসম ছাত্ৰ সন্থায়ে প্ৰদান কৰি অহা প্ৰতিমা পাণ্ডে বৰুৱা বঁটা ২০২২ বৰ্ষৰ বাবে ধেমাজিৰ সন্তান, লোক-সংস্কৃতিৰ সাধক একলব্য গামলৈ আগবঢ়োৱাৰ কথা ঘোষণা কৰে।
 ২০২২ - বঙালী ভাষাৰ বাহিৰে বাকী ২৩টা ভাষাৰ বাবে ২০২২ বৰ্ষৰ সাহিত্য অকাডেমি বঁটা ঘোষণা কৰা হয়। অসমীয়া ভাষাৰ ছুটিগল্পৰ গ্ৰন্থ ভুল সত্যৰ বাবে মনোজ কুমাৰ গোস্বামী, বড়ো ভাষাৰ কবিতা পুথি সানশ্ৰিনি মদিৰাৰ বাবে ৰশ্মি চৌধুৰীলৈ আৰু নেপালী ভাষাৰ গ্ৰন্থ সাইনোৰ বাবে খৰ্গ বাহাদুৰ নেপালীলৈ এই বঁটা আগবঢ়োৱা হয়। ইয়াৰ উপৰি সাহিত্য অকাডেমি অনুবাদ বঁটা অসমীয়া ভাষালৈ অনুবাদ কৰা গ্ৰন্থ কচাৰেথি: আৰায়া নাৰীৰ বাবে ড° জুৰি দত্তলৈ, বড়ো ভাষালৈ অনুবাদ কৰা গ্ৰন্থ কাবুলিওয়ালাৰ বাঙালি বউৰ বাবে ৰাজা দেৱজিৎ বসুমতাৰী আৰু নেপালী ভাষালৈ অনুবাদ কৰা গ্ৰন্থ শান্তনুকুলনন্দনৰ বাবে পূৰ্ণ কুমাৰ শৰ্মালৈ এই বছৰৰ অনুবাদ বঁটা ঘোষণা কৰা হয়।

জন্ম
 ১৬৬৬ - গুৰু গোবিন্দ সিং,  দশম শিখ গুৰু। এজন আধ্যাত্মিক শিক্ষক, যোদ্ধা, কবি আৰু দাৰ্শনিক। যেতিয়া তেওঁৰ পিতৃ গুৰু টেগ বাহাদুৰক মোগল সম্ৰাট ঔৰঙ্গজেৱ-এ মৃত্যুদণ্ড দিছিল তেতিয়া গুৰু গোবিন্দ সিঙক ন বছৰ বয়সতে শিখসকলৰ নেতা হিচাপে আনুষ্ঠানিকভাৱে ঘোষণা কৰা হৈছিল আৰু তেখেত দশম আৰু অন্তিম মানৱ শিখ গুৰু হিচাপে পৰিগণিত হৈছিল। তেওঁৰ চাৰিজন পুত্ৰ তেওঁৰ জীৱনকালত মৃত্যু বৰণ কৰিছিল – দুজন যুদ্ধত আৰু দুজনক মোগল সেনাপতি ৱাজিৰ খানে মৃত্যুদণ্ড দিছিল। মৃত্যু ৭ অক্টোবৰ, ১৭০৮। 
 ১৮৫৩ - সাৰদা দেৱী, ঊনবিংশ শতিকাৰ হিন্দু সন্যাসী ৰামকৃষ্ণ পৰমহংসৰ পত্নী, সাধনসঙ্গিনী আৰু ৰামকৃষ্ণ মঠ আৰু মিছনৰ সংঘজননী। শ্ৰীৰামকৃষ্ণ সন্ন্যাসী আদেশৰ অনুগামীসকলে সৰদা দেৱীক পবিত্ৰ মাতৃ (শ্ৰীশ্ৰী মা) বুলিও শ্ৰদ্ধাৰে সম্বোধন কৰে। দক্ষিণেশ্বৰত অৱস্থিত শ্ৰী সৰদা মঠ আৰু ৰামকৃষ্ণ সৰদা মিছন সৰদা দেৱীৰ আদৰ্শ আৰু জীৱনৰ ওপৰত আধাৰিত। তেওঁ ৰামকৃষ্ণ আন্দোলনৰ বিকাশত এক গুৰুত্বপূৰ্ণ ভূমিকা পালন কৰিছিল। মৃত্যু ২০ জুলাই, ১৯২০। 
 ১৮৮৭ - শ্ৰীনিবাস ৰামানুজন, বিশ্বপ্ৰসিদ্ধ ভাৰতীয় গণিতজ্ঞ। যদিও তেওঁ গণিতৰ কোনো আনুষ্ঠানিক শিক্ষা নাছিল তথাপি তেওঁ নিজৰ একক প্ৰচেষ্টাৰে গাণিতিক বিশ্লেষণ, সংখ্যা তত্ত্ব, অসীম শৃংখলা, আৰু অপ্ৰাকৃত ভগ্নাংশৰ আগতে সমাধান নোহোৱা গাণিতিক সমস্যাৰ সমাধান কৰিছিল। সেই সময়ৰ বিশ্বৰ আগশাৰীৰ পেছাদাৰী গণিতজ্ঞসকলক তেওঁ তেওঁৰ একক প্ৰচেষ্টাৰে সমাধান কৰা গাণিতিক সমস্যাসমূহ প্ৰদৰ্শন কৰি বুজাবলৈ চেষ্টা কৰিছিল যদিও বেছিভাগ সময়ৰ বাবে বিফল হৈছিল। কিয়নো তেওঁ তেওঁলোকক যি গাণিতিক সূত্ৰ প্ৰয়োগ কৰি সমস্যাসমূহ সমাধান কৰিছিল সেয়া অতি নতুন, অত্যাধিক অপৰিচিত আৰু অতিৰিক্তভাৱে অস্বাভাৱিক উপায়েৰে উপস্থাপন কৰা হৈছিল। সেইবাবে তেওঁ, তেওঁৰ কাম ভালদৰে বুজিব পৰা গণিতজ্ঞ বিচাৰি তেওঁ ১৯১৩ চনত ইংলেণ্ডৰ কেমব্ৰিজ বিশ্ববিদ্যালয়ৰ ইংৰাজ গণিতজ্ঞ জি এইচ হাৰ্ডিৰ সৈতে ডাকযোগে চিঠিপত্ৰ আৰম্ভ কৰে। ৰামানুজনৰ কামক অসাধাৰণ বুলি স্বীকৃতি দি হাৰ্ডিয়ে তেওঁক কেমব্ৰিজ ভ্ৰমণৰ ব্যৱস্থা কৰিছিল। হাৰ্ডিয়ে তেওঁৰ টোকাত মন্তব্য কৰিছিল যে— ৰামানুজনে যি নতুন উপপাদ্য প্ৰস্তুত কৰিছিল যাৰ ভিতৰত কিছুমান উপপাদ্যই মোক সম্পূৰ্ণৰূপে  মোক আচৰিত কৰি তুলিছিল যি মই আগতে এনেধৰণৰ সমাধান সূত্ৰ দেখা নাছিলো আৰু এই উপপাদ্যসমূহ কিছুমান শেহতীয়াকৈ প্ৰমাণিত কিন্তু অত্যন্ত উন্নত ফলাফল। গণিতৰ প্ৰতি অসামান্য অৱদানৰ স্বীকৃতি স্বৰূপে ভাৰত চৰকাৰে ২২ ডিচেম্বৰ তাৰিখে সমগ্ৰ ভাৰততে  ৰাষ্ট্ৰীয় গণিত দিৱস হিচাপে পালন কৰি আহিছে। মৃত্যু ২৬ এপ্ৰিল, ১৯২০।
 ১৯২৪ - কনকলতা বৰুৱা, অসমৰ স্বাধীনতা সংগ্ৰামী। বিশ্বনাথ জিলাৰ বৰঙাবাৰী অঞ্চলত জন্মগ্ৰহণ কনকলতা বৰুৱাই ১৯৪২ চনৰ ২০ ছেপ্তেম্বৰ তাৰিখে গহপুৰ থানাত ভাৰতীয় জাতীয় পতাকা উত্তোলন কৰিবলৈ গহপুৰ নগৰৰ পশ্চিম দিশৰপৰা যোৱা ভাৰত ত্যাগ আন্দোলনৰ দলটোক নেতৃত্ব দিছিল। সেইদিনাই গহপুৰ থানাৰ সন্মুখতে ব্ৰিটিছ সেনা সোমনাথ দাৰোগাই গুলীয়াই হত্যা কৰে। কনকলতা মাটিত ঢলি পৰাৰ আগতেই ভাৰতীয় জাতীয় পতাকা মাটিত পৰিবলৈ নিদি মুকুন্দ কাকতিয়ে উঠাই লয় আৰু লগে লগে তেওঁৰ ওপৰতো গুলীচালনা কৰে। উল্লেখযোগ্য যে সেইদিনা থানাৰ পিছফালে কচুৱনিত লুকাই থকা কলাবাৰী অঞ্চলৰ কামদেৱাল গাঁৱৰ ৰামপতি ৰাজখোৱায়ে আবেলিলৈ মনে মনে থানাৰ চৌহদৰ ওপৰলৈ উঠি ভাৰতীয় জাতীয় পতাকা উত্তোলন কৰে।   
 ১৯৪৭ - দিলীপ দোশী, প্ৰকৃত নাম দিলীপ ৰছিকলাল দোশী। গুজৰাটী মূলৰ এজন প্ৰাক্তন ভাৰতীয় ক্ৰিকেটাৰ। তেওঁ ১৯৭৯ চনৰ পৰা ১৯৮৩ চনলৈ ৩৩ খন টেষ্ট মেচ আৰু ১৫ খন এদিনীয়া আন্তৰ্জাতিক খেলত খেলিছিল। দোশী হৈছে মাত্ৰ চাৰিজন টেষ্ট বলাৰৰ ভিতৰত এজন যি ত্ৰিশ বছৰ বয়সৰ পিছত তেওঁলোকৰ প্ৰথমখন টেষ্ট মেচ খেলিছিল। তথাপিও তেওঁ ১০০তকৈ অধিক উইকেট দখল কৰিছিল। বাকী তিনিজন হৈছে ক্লেৰি গ্ৰিমেট, ছাইদ আজমল আৰু ৰিয়ান হেৰিছ। 
 ১৯৯১ - অমৃতা গগৈ, অসমীয়া অভিনেত্ৰী।

মৃত্যু
 ১৮৮০ - জৰ্জ এলিয়ট, ইংৰাজ ঔপন্যাসিক, কবি, সাংবাদিক, অনুবাদক আৰু ভিক্ট'ৰিয়ান যুগৰ এগৰাকী আগশাৰীৰ লেখিকা।
 ২০১০ - নলিনী জয়ৱন্ত, ভাৰতীয় অভিনেত্ৰী।

দিৱস
 ৰাষ্ট্ৰীয় গণিত দিৱস(ভাৰত)।
 মাতৃ দিৱস (ইণ্ডোনেচিয়া)।
 শিক্ষক দিৱস (কিউবা)।

 বাহ্যিক সংযোগ 

 বিবিচি: এই দিনটোত ঘটা কেইটামান উল্লেখযোগ্য ঘটনা
 দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা